*Poštovani profesore Vrbanc!*

*Najprije Vam želim zahvaliti što ste nam se javili i predstavili Vaš projekt izrade* ***Mini meteorološke postaje****. Ovaj projekt i rezultati koji su iz njega proizašli dokaz su da kod nas postoje vrijedni i kvalitetni profesori i učenici, koji svojim trudom doprinose razvoju znanja na mnogim poljima, a u ovom slučaju (posebno mi je drago) na polju automatskih mjerenja meteoroloških parametara.*

*Posebno želim pohvaliti koncept projekta u kojem je zaokružena cjelina od  
samih mjerenja na lokaciji, spremanja podataka, prijenosa podataka, spremanja u bazu i na kraju vizualizacija na web – u, što je jako važno jer upravo to vide korisnici. U principu, svi procesi koji se odvijaju u pozadini (mjerenja, prijenos podataka i baze podataka) za korisnike web stranica su "crna kutija". Samo Vi, koji ste sudjelovali u ovom projektu, znate koliko je truda uloženo da bi korisnik  
dobio informaciju.*

*Danas sam posebno ponosan na cijeli Vaš projektni tim i ovim putem Vas  
pozivam da dođete u* ***DHMZ*** *(u dogovorenom terminu) da Vam predstavim  
mrežu automatskih meteoroloških postaja. Nadam se da Vas i Vaš tim mogu  
zainteresirati za daljnji rad i usavršavanje na području automatskih  
meteoroloških mjerenja, da budete na ponos lokalnoj zajednici i svima nama.*

*Srdačan pozdrav!*

*Zvonimir Jakopović, dipl. ing.*

*Zagreb (DHMZ), lipanj 2019.*